Fi tmiem il-ġimgħa li għaddiet intbagħtu aktar minn 300,000 lil parruċċani fl-Ingilterra u Wales b'linji gwida dwar deċiżjonijiet għal tmiem il-ħajja. Din l-inizjattiva kienet parti miċ-ċelebrazzjoni tal-ħajja li saret il-Ħadd. Għal dan il-jum, il-Papa Franġisku bagħat ix-xewqat u l-appoġġ tiegħu lill-Knisja Kattolika fl-Ingilterra u Wales. In-Nunzju Appostoliku fil-Gran Brittanja, l-Arċisqof Antonio Mennini, irċieva l-ittra tal-Papa u għaddiha lill-Isqof John Sherrington, l-Isqof Awżiljarju ta' Westminster. Fl-ittra, il-Papa bagħat il-barka appostolika "lill-persuni kollha li ħadu sehem f'dan l-avveniment sinifikanti u li qed jaħdmu biex b'xi mod jippromwovu d-dinjità ta' kull persuna umana mill-mument tal-konċepiment sakemm wieħed imut mewta naturali". It-tema magħżula għal din is-sena mill-Isqfijiet kienet "Ngħożżu l-Ħajja – Naċċettaw il-Mewt". Fil- , f'Settembru li ġej, se jibda dibattitu u wara jittieħed vot dwar abbozz ta' liġi li jippermetti li jkun jista' jitwettaq suwiċidju b'assistenza. L-abbozz jipproponi li persuni b'mard terminali jkollhom il-possibbiltà li jtemmu ħajjithom b'assistenza medika.
300,000 postcard b'linji gwida dwar tmiem il-ħajja